cyanic-selkie/wikianc huggingface dataset:
Πράσινος Φάκελος του Γκέρινγκ
Σχέδιο Όλντενμπουργκ
Το «σχέδιο Όλντενμπουργκ» (Πράσινος φάκελος του Γκέρινγκ) ήταν το κωδικό όνομα της οικονομικής υποενότητας της προγραμματισμένης επίθεσης στη Σοβιετική Ένωση και εκπονήθηκε από τον στρατηγό Γιοργκ Τόμας, επικεφαλής του Γραφείου Οικονομικής Άμυνας και Εξοπλισμού στη Ανώτατη διοίκηση της Βέρμαχτ και στη συνέχεια εγκρίθηκε από τον Στρατάρχη Γκέρινγκ, ο οποίος ήταν και ο πληρεξούσιος για το Τετραετές Σχέδιο, ανοίγοντας έτσι το δρόμο για τη δημιουργία στις 29 Απριλίου 1941 του «σχεδίου Όλντενμπουργκ» (Wirtschaftsstabes zbV «Oldenburg»), το οποίο αργότερα έγινε το οικονομικό πρόγγραμα της Ανατολής (Wirtschaftsstab «Ost»).
Υπό την ηγεσία του Γκέρινγκ, το «σχέδιο Όλντενμπουργκ» περιελάμβανε την κατάσχεση για την εξυπηρέτηση του Ράιχ όλων των αποθεμάτων πρώτων υλών και μεγάλων βιομηχανικών επιχειρήσεων στην περιοχή μεταξύ του Βιστούλα και των Ουραλίων. Σύμφωνα με αυτό το σχέδιο, ο πιο πολύτιμος κατασκευαστικός εξοπλισμός έπρεπε να σταλεί στο Ράιχ και αυτό που δεν θα στέλνονταν στη Γερμανία έπρεπε να καταστραφεί. Το ευρωπαϊκό τμήμα της Σοβιετικής Ένωσης θα αποκεντρωθεί οικονομικά και θα μετατραπεί σε γεωργικό προσάρτημα της Γερμανίας.
Το αρχικό σχέδιο εγκρίθηκε σε μυστική συνάντηση την 1η Μαρτίου 1941 (πρωτόκολλο 1317-PS). Τους επόμενους δύο μήνες το σχέδιο ολοκληρώθηκε λεπτομερώς και τελικά εγκρίθηκε στις 29 Απριλίου 1941 (πρωτόκολλο μυστική συνάντηση 1157-PS). Δημιουργήθηκε μια έδρα για το συντονισμό του «σχεδίου Όλντενμπουργκ».
Σύμφωνα με το σχέδιο, το έδαφος που θα καταληφθεί στη Σοβιετική Ένωση θα χωριστεί σε πέντε οικονομικές επιθεωρήσεις, τρεις από αυτές συνδέονται με την Βόρεια Ομάδα Στρατού (Λένινγκραντ), την Κεντρική Ομάδα Στρατού (Μόσχα) και την Νότια Ομάδα Στρατού (Κίεβο), μία για τον Καύκασο (Μπακού), και μια συμπληρωματική, με 23 οικονομικούς διοικητές, καθώς και 12 γραφεία. Στις 8 Μαΐου 1941, εγκρίθηκαν οι «Κοινές οδηγίες προς όλους τους επιτρόπους του Ράιχ στα κατεχόμενα ανατολικά εδάφη», βάσει αυτού του σχεδίου (έγγραφα 1029-PS, 1030-PS).
Σχέδιο Πείνας
Μια ξεχωριστή επιτροπή δημιουργήθηκε για να οργανώσει τη συλλογή των τροφίμων στα κατεχόμενα εδάφη, με επικεφαλής τον Χέρμπερτ Μπάκε. Είχε την ευθύνη να διασφαλίσει ότι μέχρι το 1942, οι γερμανικές ένοπλες δυνάμεις θα τρέφονταν πλήρως από τους πόρους της Σοβιετικής Ένωσης, χωρίς να λαμβάνονται υπόψη οι ανάγκες του σοβιετικού πληθυσμού.
Ο Γκέρινγκ, εποπτεύοντας άμεσα την έδρα του «σχεδίου Όλντενμπουργκ», έγραψε:
Λίγο μετά την έναρξη της γερμανικής εκστρατείας κατά της Σοβιετικής Ένωσης, στις 15 Ιουλίου 1941, έγραψε στον «πράσινο φάκελο» του:
Αρχικά, η γερμανική στρατιωτική ηγεσία πίστευε ότι κατά τη διάρκεια του πολέμου, δεν θα ήταν απαραίτητο να ανοικοδομηθεί η βιομηχανία της Σοβιετικής Ένωσης ή να χρησιμοποιηθεί ο φυσικός της πλούτος και ότι θα αρκούσε μια πολιτική κατάσχεσης μόνο τελικών προϊόντων και πρώτων υλών στις αποθήκες.
Στη συνέχεια, πραγματοποίησαν μια λογιστική έρευνα της βιομηχανίας και των ορυχείων για να διασφαλίσουν την ασφάλειά τους και να δημιουργήσουν μια πολιτική διοίκηση των κατακτημένων περιοχών. Όταν το αναμενόμενο γρήγορο τέλος του πολέμου δεν υλοποιήθηκε και η Γερμανία είχε υποστεί μεγάλες απώλειες σε ανθρώπινο δυναμικό, εξοπλισμό και όπλα, τα υπάρχοντα αποθέματα άρχισαν να εξαντλούνται γρήγορα. Αυτό είχε σαν αποτέλεσμα η γερμανική ηγεσία να αρχίσει επειγόντως την ανάπτυξη ενός σχεδίου για την οικονομική χρήση των κατεχόμενων εδαφών, κατά τη διάρκεια του ίδιου του πολέμου. Έτσι, η γερμανική ηγεσία έπρεπε να εγκαταλείψει την εφαρμογή του «σχεδίου Όλντενμπουργκ», αναγνωρίζοντας την ακαταλληλότητά του.
Νομική επεξεργασία
Στις δίκες της Νυρεμβέργης, η ευθύνη του Χέρμαν Γκέρινγκ για τη δημιουργία του «σχεδίου Όλντενμπουργκ», κρίθικε ως ποινικό αδίκημα κατά την προετοιμασία και τη διεξαγωγή της λεηλασίας ή της καταναγκαστικής εργασίας και χαρακτηρίστηκε ως έγκλημα πολέμου. Η απόφαση του Γκέρινγκ να εφαρμόσει ένα σχέδιο για να μεταφέρει τρόφιμα από τα κατεχόμενα ανατολικά εδάφη για τους σκοπούς της Βέρμαχτ και του γερμανικού πληθυσμού, που αυτό σήμαινε την πείνα εκατομμυρίων ανθρώπων στα κατεχόμενα εδάφη, ονομάστηκε ρητά ως ένας από τους λόγους της θανατικής ποινής που επιβλήθηκε στον Γκέρινγκ.
Θάνατοι το 1996
Δεκέμβριος
Κατηγορία:1996
Μεσσήνη (αποσαφήνιση)
To όνομα Μεσσήνη μπορεί να αναφέρεται:
Θάνατοι το 1996
Δεκέμβριος
1996 1996
Ζοχαριστές
Με την ονομασία Ζοχαριστές (Zoharist) φέρονται οι οπαδοί εβραϊκής αίρεσης που χρησιμοποιούν και μελετούν ως υπέρτατο θρησκευτικό βιβλίο (ως ευαγγέλιο) το Ζοχάρ ή Καμπάλα αντί του Ταλμούδ, εξ ου και η ονομασία τους Ζοχαριστές ή Αντι-Ταλμουδιστές.
Οι Ζοχαριστές αναπτύχθηκαν κυρίως υπό χριστιανικό και μάλιστα ρωμαιοκαθολικό ένδυμα λαμβάνοντας ακόμα και το όνομα Φραγκιστές από το όνομα του αιρεσιάρχη αρχηγού τους Φρανκ Ιακώβ ή Γιακόμπ (αραβικά). Οι Ζοχαριστές ή Φραγκιστές απαντώνται συνηθέστερα στις σλαβικές χώρες.
Πηγές
Κατηγορία:Ιουδαϊσμός Κατηγορία:Κρυπτοϊουδαϊσμός
Πρωτάθλημα ποδοσφαίρου Καζακστάν
Το πρωτάθλημα ποδοσφαίρου Καζακστάν (ρωσικά: Чемпионат Казахстана по футболу) ή αλλιώς Πρέμιερ-Λίγκα (Премьер-лига) είναι η σημαντικότερη διοργάνωση ποδοσφαίρου του Καζακστάν. Διεξάγεται από την Ένωση Επαγγελματικού Ποδοσφαίρου (ПФЛ) υπό την εποπτεία της Ποδοσφαιρικής Ομοσπονδίας Καζακστάν (ФФК). Ξεκίνησε το 1992 μετά την διάλυση της ΕΣΣΔ. Αν και Ασιατική χώρα το Καζακστάν συμμετέχει στις διοργανώσεις της UEFA.
Φαίδρα (ταινία)
Η Φαίδρα (αγγλικά: Phaedra) είναι δραματική ταινία παραγωγής 1962 σε σκηνοθεσία Ζυλ Ντασέν με πρωταγωνιστές τους Μελίνα Μερκούρη και Άντονι Πέρκινς. Η ταινία βασίζεται στην τραγωδία του Ευριπίδη Ιππόλυτος.
Πλοκή
Η Φαίδρα (Μελίνα Μερκούρη), δεύτερη σύζυγος του εφοπλιστή Θάνου Κυρίλη (Ραφ Βαλόνε), ερωτεύεται τον γιο που έχει ο συζυγός της από τον πρώτο του γάμο, Αλέξη (Άντονι Πέρκινς). Η σχέση των δυο είναι καταδικασμένη από την αρχή αλλά οι δυο τους δεν καταφέρνουν να πνίξουν τα συναισθήματά τους...
Πληροφορίες
Μετά την παγκόσμια επιτυχία της ταινίας Ποτέ την Κυριακή που έκανε σταρ τη Μελίνα Μερκούρη, της χάρισε βραβείο ερμηνείας στις Κάννες και μια υποψηφιότητα για όσκαρ (που έχασε από την Ελίζαμπεθ Τέιλορ για την ταινία Ζήσαμε στην Αμαρτία), η ηθοποιός και ο Ντασέν, μόνιμο καλλιτεχνικό ζευγάρι, στράφηκαν στην αρχαία ελληνική τραγωδία. Η ταινία αποτέλεσε την τέταρτη συνεργασία του ζευγαριού. Επέλεξαν την τραγωδία του Ευριπίδη Ιππόλυτος που αφηγείται το παράνομο ερωτικό πάθος της Φαίδρας, συζύγου του Θησέα, για τον γιο του, τον Ιππόλυτο. Το σενάριο γράφτηκε από τη συγγραφέα Μαργαρίτα Λυμπεράκη, η οποία μετέφερε το μύθο στην Ελλάδα της δεκαετίας του '60, που είχε αρχίσει να παίρνει τα πάνω της μετά τον πόλεμο.
Η ερμηνεία της Μελίνας απέσπασε καλές κριτικές και έλαβε υποψηφιότητά για Χρυσή Σφαίρα. Αντίθετα με την Ευρώπη, η ταινία στις Η.Π.Α. δεν είχε εμπορική επιτυχία. Οι κριτικοί κινηματογράφου εκφράστηκαν αρνητικά για την ερμηνεία του Άντονι Πέρκινς, λόγω της εύθραυστης υπόστασης που δίνει στον Αλέξη. Η μουσική επένδυση της ταινίας έγινε από τον Μίκη Θεοδωράκη και τους στίχους των τραγουδιών έγραψε ο Νίκος Γκάτσος.
Βραβεία
Βραβεία Ακαδημίας Κινηματογράφου (Όσκαρ) Υποψηφιότητα:
Χρυσές Σφαίρες Υποψηφιότητα:
Έτσι κάνουν όλες
Έτσι κάνουν όλες, ή Σχολείον εραστών (Così fan tutte, ossia La scuola degli amanti) ονομάζεται μια όπερα σε δύο πράξεις του Βόλφγκανγκ Αμαντέους Μότσαρτ, γραμμένη πάνω σε λιμπρέτο του Λορέντσο ντα Πόντε. Αποτελεί χαρακτηριστικό δείγμα της όπερας μπούφα, δηλαδή της ιταλικής εύθυμης όπερας.
Το έργο αφηγείται μια πολύ τολμηρή - για τα δεδομένα της εποχής - ιστορία ανταλλαγής ερωτικών συντρόφων. Μολονότι στην πρεμιέρα (1790) γνώρισε θετική υποδοχή από το βιεννέζικο ακροατήριο, οι παραγωγοί επί ενάμιση αιώνα το θεωρούσαν «επικίνδυνο» για την κυρίαρχη ηθική και είτε απέφευγαν να το ανεβάσουν, ή προτιμούσαν μια πιο «αφυδατωμένη» εκδοχή. Έπρεπε να φτάσει η δεκαετία του 1950 για να ξαναβρεί τη θέση του στο οπερατικό ρεπερτόριο, όμως από τότε αποτελεί μια από τις πιο δημοφιλείς και πολυπαιγμένες όπερες.
Ιστορία της σύνθεσης
Το Έτσι Κάνουν Όλες είναι η τρίτη (όλες στην ιταλική γλώσσα) και τελευταία όπερα που προέκυψε από τη συνεργασία του Μότσαρτ με τον Ντα Πόντε - είχαν προηγηθεί οι Γάμοι του Φίγκαρο και ο Ντον Τζιοβάννι. Μάλιστα ο στίχος που έδωσε τον τίτλο (cosí fan tutte) αποτελεί επανάληψη μιας φράσης του Δον Μπαζίλιο απ' τους Γάμους του Φίγκαρο.
Παλαιότερα πιστευόταν πως γράφτηκε κατά παραγγελία του αυτοκράτορα Ιωσήφ Β΄ των Αψβούργων, όμως η σύγχρονη έρευνα έχει ανατρέψει αυτήν την άποψη. Επίσης, χειρόγραφες παρτιτούρες που ανακαλύφθηκαν το 1994, δείχνουν μια ανολοκλήρωτη προσπάθεια του Αντόνιο Σαλιέρι να μελοποιήσει το ίδιο λιμπρέτο πριν το Μότσαρτ - ο Ντα Πόντε συνεργαζόταν και με τους δύο συνθέτες, οι οποίοι θεωρούνταν «άσπονδοι φίλοι» στους καλλιτεχνικούς κύκλους της αυστριακής πρωτεύουσας.
Όσον αφορά στην εκτελεστική πρακτική του έργου, οι σύγχρονες επιταγές αποκλίνουν από τις αυθεντικές. Ειδικότερα στους τύπους φωνής πλέον ακολουθείται η σύγχρονη πρακτική· ο Μότσαρτ ήταν πολύ πιο γενικός, προβλέποντας υψιφώνους για τους τρεις γυναικείους ρόλους, τενόρο για το Φεράντο και βαθυφώνους για το Γουλιέλμο και το Δον Αλφόνσο.
Δεν είναι σπάνιο φαινόμενο, διάφορες διανομές να ξεφεύγουν κι απ' τις δύο εκδοχές. Συχνά η Δέσποινα ερμηνεύεται από μεσόφωνο, όταν ο σκηνοθέτης επιθυμεί να της δώσει πιο δραματικό τόνο, πέρα από τα κατά βάσιν σουμπρετίστικα χαρακτηριστικά της. Επίσης συχνά για το Δον Αλφόνσο επιλέγεται βαρύτονος και για το Γουλιέλμο βαθύφωνος. Οι μόνοι ρόλοι που ακολουθούν οπωσδήποτε τον παραπάνω πίνακα είναι ο Φεράντο και η Φιορντιλίτζι, διότι είναι γραμμένοι σε τόσο ψηλή περιοχή που μπορούν να αποδοθούν αποκλειστικά από τενόρο και υψίφωνο αντίστοιχα.
Πράξη Α΄
Η όπερα ξεκινά με ένα στοίχημα. Από τη μία μεριά είναι ο Γουλιέλμος και ο Φεράντο, δύο αξιωματικοί που αγαπούν δύο αδελφές (Φιορντιλίτζι και Ντοραμπέλα αντίστοιχα) και τις θεωρούν απόλυτα πιστές. Από την άλλη είναι ο Δον Αλφόνσο, για τον οποίο η γυναικεία πίστη είναι σαν το φοίνικα - όλοι λένε ότι υπάρχει, αλλά κανείς δεν ξέρει που είναι. Με τη μεριά του Αλφόνσο θα ταχθεί και η Δέσποινα, υπηρέτρια των δύο κοριτσιών.
Στα πλαίσια του στοιχήματος, οι δύο στρατιωτικοί υποκρίνονται ότι τους καλούν στον πόλεμο και φεύγουν απ' τη Νάπολη. Γρήγορα όμως επιστρέφουν μεταμφιεσμένοι σε Αλβανούς μουστακαλήδες και διεκδικούν ο ένας την αγαπημένη του άλλου. Οι κοπέλες αρχικά αποκρούουν την ερωτική πολιορκία, αποφασισμένες να μείνουν απόλυτα πιστές. Ο Αλφόνσο φαίνεται να χάνει το στοίχημα, μέχρι που η τετραπέρατη Δέσποινα σκηνοθετεί μια ψεύτικη απόπειρα αυτοκτονίας των δύο παράξενων επισκεπτών λόγω ερωτικής απογοήτευσης.
Πράξη Β΄
Κολακευμένες από την απόπειρα αυτοκτονίας των επίδοξων εραστών τους, η Φιορντιλίτζι κι η Ντοραμπέλα συμφωνούν πως δεν θα ήταν κακό ένα αθώο φλερτ μέχρι να γυρίσουν οι αγαπημένοι τους. Με αυτή τη σκέψη, αργά (Φιορντιλίτζι) ή γρήγορα (Ντοραμπέλα) πέφτουν στις αγκαλιές των Αλβανών. Μετά από αυτήν την εξέλιξη, οι δύο άντρες αναγνωρίζουν τη νίκη του Δον Αλφόνσο και αποφασίζουν πως δεν αξίζει πια να αγαπούν τα κορίτσια. Ο θυμόσοφος φίλος τους θα ζητήσει τότε να τις συγχωρήσουν, μιας και κατά βάθος «έτσι κάνουν όλες» - αυτοί πράγματι μεταπείθονται, αλλά αποφασίζουν να δώσουν πρώτα ένα μάθημα στις (ακόμα ανυποψίαστες) άπιστες.
Το αθώο φλερτ σύντομα μετατρέπεται σε πρόταση γάμου, την οποία οι κοπέλες αποδέχονται. Όμως με τη λήξη της τελετής (που τελεί η Δέσποινα μεταμφιεσμένη σε συμβολαιογράφο), ακούγονται από μακριά εμβατήρια, σημάδι πως ο στρατός μπήκε στη Νάπολη. Τρομοκρατημένες κρύβουν τους γαμπρούς σε ένα δωμάτιο - έτσι αυτοί βρίσκουν την ευκαιρία να φορέσουν τα κανονικά τους ρούχα και να επανεμφανιστούν ως Γουλιέλμος και Φεράντο που μόλις γύρισαν απ' το μέτωπο.
Εξωτερικοί σύνδεσμοι
Κατηγορία:Όπερες του Βόλφγκανγκ Αμαντέους Μότσαρτ Κατηγορία:Όπερες στην ιταλική γλώσσα
Καπναποθήκη Σπήρερ (Δράμα)
Η Καπναποθήκη Σπήρερ ή Αυστροελληνική είναι πρώην καπναποθήκη που βρίσκεται στη Δράμα, η οποία πλέον στεγάζει ξενοδοχείο. Το κτίριο σχεδιάστηκε από τον Κόνραντ Γιάκομπ Γιόσεφ φον Βίλας για λογαριασμό της εταιρείας καπνών Σπήρερ και ολοκληρώθηκε το 1925. Το κτίριο ήταν αρχικά χώρος επεξεργασίας του καπνού μέχρι το 1974, οπότε και έγινε καπναποθήκη. Από το 1932 πέρασε στην κατοχή της Αυστροελληνικής Εταιρείας Καπνών. Το 2004 άρχισαν οι μελέτες ώστε να μετατραπεί σε ξενοδοχείο. Οι εργασίες ολοκληρώθηκαν και το ξενοδοχείο άρχισε να λειτουργεί το 2016.
Βιβλιογραφία
κατηγορία:Δράμα (πόλη) Κατηγορία:Διατηρητέα κτίρια στην Ελλάδα Κατηγορία:Βιομηχανικά κτίρια
Ο Καλεσμένος του Δράκουλα
Ο Καλεσμένος του Δράκουλα (πρωτότυπος τίτλος: Dracula's Guest) είναι ο τίτλος συλλογής διηγημάτων του Μπραμ Στόκερ. Δημοσιεύτηκε για πρώτη φορά το 1914, μετά το θάνατο του συγγραφέα του. Η συλλογή περιλαμβάνει τα διηγήματα Dracula's Guest, The Judges's House, The Squaw, The Secret of the Growing Gold, The Gipsy Prophecy, The Coming of Abel Behenna, The Burial of the Rats, A Dream of Red Hands και Crooken Sands.
Ο Καλεσμένος του Δράκουλα
Το ομώνυμο διήγημα της συλλογής, αποτελεί ένα κεφάλαιο από το μυθιστόρημα τρόμου του Μπραμ Στόκερ Δράκουλας, το οποίο όμως τελικά δεν διατηρήθηκε στην έκδοση του βιβλίου που κυκλοφόρησε. Θεωρείται πως ενέπνευσε τη δημιουργία της ταινίας του 1936 Η Κόρη του Δράκουλα.
Εξωτερικοί σύνδεσμοι
Καλεσμενος του δρακουλα Κατηγορία:Ιρλανδικά διηγήματα
Στίβος στους Θερινούς Ολυμπιακούς Αγώνες 2020 – 110 μέτρα με εμπόδια ανδρών
Ολυμπιακή Πρόκριση
Κάθε Εθνική Ολυμπιακή Επιτροπή (ΕΟΕ) είχε την δυνατότητα να δηλώσει μέχρι 3 αθλητές σε αυτό το αγώνισμα. Το όριο πρόκρισης που έπρεπε να πιάσουν οι αθλητές για να κερδίσουν μια θέση στους Αγώνες, ήταν τα 13,32 δευτερόλεπτα. Το όριο καθορίστηκε από την World Athletics. Επιπλέον, αθλητές που δεν έπιασαν το όριο, είχαν τη δυνατότητα να προκριθούν μέσω της θέσης τους στην παγκόσμια κατάταξη. Αυτοί που βρίσκονταν υψηλότερα στην λίστα, κέρδισαν μια από τις διαθέσιμες θέσεις, έως ότου να συμπληρωθεί ο αριθμός των 40 συμμετεχόντων.
Η περίοδος πρόκρισης ήταν αρχικά από την 1η Μαΐου 2019 έως τις 29 Ιουνίου 2020, Λόγω της πανδημίας COVID-19, η περίοδος τέθηκε σε αναστολή από τις 6 Απριλίου 2020 έως τις 30 Νοεμβρίου 2020, και αργότερα παρατάθηκε μέχρι τις 29 Ιουνίου 2021. Η περίοδος καθορισμού της παγκόσμιας κατάταξης ήταν από την 1η Μαΐου 2019 μέχρι τις 30 Ιουνίου 2020, Οι αθλητές είχαν την δυνατότητα να πιάσουν το όριο, σε όλες τις επίσημες διοργανώσεις του ανοιχτού στίβου. Αποτελέσματα σε κλειστό στίβο, δεν λήφθηκαν υπ' όψη.
Μορφή Αγωνίσματος
Το αγώνισμα θα πραγματοποιηθεί σε 3 φάσεις: Μία προκριματική με 5 κούρσες, τον ημιτελικό με 3 κούρσες και τον τελικό. Στον προκριματικό γύρο, οι πρώτοι 3 από κάθε κούρσα, προάγονται αυτομάτως στον ημιτελικό, μαζί με άλλους 9 από όλες τι κούρσες, που είχαν τον καλύτερο χρόνο. Από τον ημιτελικό προάγονται στον τελικό, οι 2 κορυφαίοι κάθε κούρσας, μαζί με τους επόμενους 2 πιο γρήγορους από όλες τις κούρσες. Συνεπώς, στον τελικό φθάνουν 8 αθλητές.
Κάθε κούρσα ξεκινάει με τους αθλητές τοποθετημένους σε βατήρες. Οι αθλητές καλούνται να διανύσουν, όσο πιο γρήγορα μπορούν, απόσταση 110 μέτρων πάνω σε ταρτάν, στην οποία τοποθετούνται 10 εμπόδια του ύψους των 107 εκατοστών. Το πρώτο εμπόδιο βρίσκεται σε απόσταση 13,72 μέτρων από την γραμμή εκκίνησης και το τελευταίο 14,02 μέτρα από την γραμμή τερματισμού, ενώ τα ενδιάμεσα εμπόδια απέχουν μεταξύ τους 9.14 μέτρα. Τα εμπόδια πέφτουν εύκολα με το άγγιγμα του αθλητή, πράγμα που του επιτρέπει να συνεχίσει τον αγώνα σε περίπτωση που δεν τα υπερπηδήσει. Παρ' όλα αυτά εάν κάποιος πατήσει εκτός της καθορισμένης διαδρομής του ή κάνει εσφαλμένη εκκίνηση, ακυρώνεται.
Ρεκόρ
Πριν από του Αγώνες του 2020, υπήρχαν τα εξής Παγκόσμια, Ολυμπιακά και Τοπικά Ρεκόρ:
Πρόγραμμα
Όλες οι ώρες είναι στην Τοπική ώρα Ιαπωνίας ( UTC + 9 )
1ος γύρος
Πρόκριση: Οι 4 πρώτοι κάθε σειράς (Q) και οι 4 επόμενοι γρηγορότεροι αθλητές (q) προκρίνονται στους ημιτελικούς.
Ημιτελικοί
Πρόκριση: Οι πρώτοι 2 κάθε σειράς (Q) και οι επόμενοι 2 γρηγορότεροι αθλητές (q) προκρίνονται στον τελικό.
Κύπελλο Ελλάδος ποδοσφαίρου ανδρών 2023-24
Το Κύπελλο Ελλάδας 2023–24 αποτελεί την 82η διοργάνωση του θεσμού. Συμμετέχουν οι ομάδες των 2 επαγγελματικών κατηγοριών, της Σούπερ Λιγκ 1 και της Σούπερ Λιγκ 2, καθώς και οι κυπελλούχοι των τοπικών ΕΠΣ. Η διοργάνωση θα ξεκινήσει στις 27 Αυγούστου 2023 με την Α' φάση στην οποία συμμετείχαν οι κυπελλούχοι των τοπικών ΕΠΣ, ενώ είναι προγραμματισμένη να ολοκληρωθεί με την διεξαγωγή του τελικού στις 18 Μαΐου 2024.
Ημερομηνίες
Πηγή: ΕΠΟ
1η Φάση
Στην 1η Φάση της διοργάνωσης συμμετέχουν οι νικητές των διοργανώσεων κυπέλλου των τοπικών ΕΠΣ, εκτός των κυπελλούχων ΕΠΣ Ευρυτανίας, ΕΠΣ Δυτικής Αττικής, ΕΠΣ Θεσπρωτίας, ΕΠΣ Σάμου και ΕΠΣ Χίου (Α.Ο. Ποταμιά, Βύζας Μεγάρων, Άρης Φιλιατών, Πολυκράτης Πυθαγορείου, Κανάρης Νενήτων) που δεν δήλωσαν συμμετοχή, των κυπελλούχων ΕΠΣ Πρέβεζας-Λευκάδας, ΕΠΣ Κοζάνης, ΕΠΣ Μακεδονίας (Τηλυκράτης, Κοζάνη, Καμπανιακός) που προβιβάστηκαν στην Super League 2 και ομάδων από τις ΕΠΣ Γρεβενών και ΕΠΣ Λασιθίου όπου δεν διεξήχθη διοργάνωση την περσινή σεζόν. Οι κυπελλούχοι των ΕΠΣ Ξάνθης, ΕΠΣ Φθιώτιδας και ΕΠΣ Κιλκίς (Ορφέας Ξάνθης, Ολυμπιακός Λαμίας, Aπόλλων Ευρώπου) δεν δήλωσαν συμμετοχή και αντικαθίστανται από τους φιναλίστ, Α.Ο. Βιστωνίδας, Αστέρα Σταυρού και ΠΑΟΚ Κρηστώνης, αντίστοιχα.
Η κλήρωση έγινε στις 11 Αυγούστου 2023 και οι αγώνες θα διεξαχθούν στις 26-30 Αυγούστου 2023.
Πηγή: ΕΠΟ
2η Φάση
Πηγή: ΕΠΟ
Παραπομπές
Κατηγορία:Κύπελλο Ελλάδας (ποδόσφαιρο ανδρών) Κατηγορία:Εγχώρια ποδοσφαιρικά κύπελλα 2023-2024
Ανατόλ Φρανς
Ο Ανατόλ Φρανς (Anatole France, πραγματικό όνομα François Anatole Thibault, Παρίσι, 16 Απριλίου 1844 - 12 Οκτωβρίου 1924) ήταν Γάλλος μυθιστοριογράφος και κριτικός (Βραβείο Νόμπελ Λογοτεχνίας 1921). Ο πατέρας του, Φρανσουά-Νοέλ Τιμπώ, ο οποίος είχε ελλιπή παιδεία, είχε φιλοδοξίες για τον γιο του και γι' αυτό τον έστειλε να σπουδάσει στο Κολλέγιο Στανισλάς, που προοριζόταν για αριστοκράτες και μεγαλοαστούς, το 1855. Στη διάρκεια των σπουδών του, ο νεαρός Ανατόλ έγινε δέκτης πολλών αρνητικών σχολίων κοινωνικού περιεχομένου και η πίκρα που του προκάλεσαν αυτά αντικατοπτρίστηκε αργότερα στα έργα του. Το αρνητικό αυτό κλίμα, σε συνδυασμό με την πίεση από την πλευρά του πατέρα του, ο οποίος φιλοδοξούσε ο γιος του να ανέβει κοινωνικά, φαίνεται πως οδήγησαν τον Ανατόλ Φρανς από τα δεκαπέντε του χρόνια (εμπνευσμένο ήδη από τη Γαλλική επανάσταση και τους κοινωνικούς αγώνες της εποχής του) στην άσκηση έντονης κριτικής και στη θρησκεία με αποτέλεσμα να περιληφθεί το 1922 στον κατάλογο των απαγορευμένων βιβλίων (Index Librorum Prohibitorum) του Βατικανού. Στη διαμόρφωση των πολιτικών του πεποιθήσεων επέδρασε έντονα και το βιβλιοπωλείο του πατέρα του, στο οποίο ο πατέρας Τιμπώ συγκέντρωνε φυλλάδια, εφημερίδες και γενικά ντοκουμέντα για τη Γαλλική Επανάσταση. Τελικά ο Ανατόλ Φρανς εγκατέλειψε το Κολλέγιο Στανισλάς το 1862.
Βίος
Από το 1867 άρχισε να δημοσιεύει ποιήματα σε φιλολογικά περιοδικά, εργάστηκε για τον βιβλιοπώλη Λεμέρ και έγινε δεκτός στον κύκλο των Παρνασσιστών ποιητών. Συγχρόνως, για να κερδίσει κάποια χρήματα, εργάστηκε ως «νέγρος». Το 1877, παντρεύτηκε τη Βαλερί Γκερέν ντε Σωβίλ και απέκτησε μια κόρη. Το 1887 αρχίζει η σχέση του με την Μαντάμ Καιγιαβέ, η οποία αποτέλεσε τον μεγάλο έρωτα της ζωής του.
Το 1881, έρχεται η πρώτη του μεγάλη επιτυχία, όταν εκδόθηκε το μυθιστόρημά του Το έγκλημα του Σιλβέστρ Μπονάρ. Ακολούθησαν: «Το οινομαγειρείο της βασίλισσας Πεντώκ», «Η εξέγερση των αγγέλων», «Θαΐς», «Οι θεοί διψούν», «Το νησί των πιγκουίνων» κ.ά. Μετά το 1900, τα περισσότερα έργα του Ανατόλ Φρανς εκφράζουν τους κοινωνικούς προβληματισμούς του. Μετά την υπόθεση Ντρέιφους, το 1894, που συγκλόνισε τη Γαλλία, άρχισε να απασχολείται με τα κοινωνικά προβλήματα προσεγγίζοντας τις σοσιαλιστικές ιδέες και τους αριστερούς κύκλους.
Πολιτικές πεποιθήσεις
Ο Ανατόλ Φρανς υπήρξε μέλος του γαλλικού σοσιαλιστικού κόμματος για μικρό χρονικό διάστημα. Καθώς όμως πάντοτε η προτεραιότητα του ήταν ο άνθρωπος, ήταν αντίθετος σε κάθε καθεστώς που εμποδίζει την ελεύθερη σκέψη. Έτσι εξέφρασε δημόσια την αντίθεσή του στη συμπεριφορά της κυβέρνησης των μπολσεβίκων, παρέμεινε πιστός στην Λίγκα των ανθρωπίνων δικαιωμάτων και άσκησε έντονη κριτική στη Διεθνή, κάτι που του στέρησε την πρόσβαση σε όλα τα κομμουνιστικά έντυπα. Στην υπόθεση Ντρέιφους, στάθηκε στο πλευρό του γαλλοεβραίου αξιωματικού μαζί με τον Εμίλ Ζολά και τον Ζαν Ζωρές σε μια περίοδο έντονου αντισημιτισμού στη Γαλλία.
Πηγές
Κατηγορία:Γάλλοι μυθιστοριογράφοι Κατηγορία:Γάλλοι κριτικοί της λογοτεχνίας Κατηγορία:Βραβευμένοι με Νόμπελ Λογοτεχνίας Κατηγορία:Γάλλοι νομπελίστες
Σπυρίδων Γαλανός
Ο Σπυρίδων Γαλανός ήταν Έλληνας καθηγητής πανεπιστημίου του 19ου αιώνα.
Βιογραφικά στοιχεία
Γεννήθηκε στις 30 Δεκεμβρίου 1896 στην Αθήνα. Αποφοίτησε από το Βαρβάκειο Πρακτικό Λύκειο και σπούδασε Φυσικές επιστήμες στο Πανεπιστήμιο της Αθήνας, με την καθοδήγηση του Γεωργίου Ματθαιόπουλου. Αναγορεύτηκε διδάκτωρ το 1918. Στη συνέχεια, σπούδασε Χημεία στο Πανεπιστήμιο Βερολίνου και στο Πανεπιστήμιο του Μονάχου με υποτροφία του Γρηγόριου Κασιμάτη. Μάλιστα, το 1923, ήταν ο πρώτος μη Γερμανός που έλαβε πτυχίο από το Πανεπιστήμιο του Μονάχου. Το Γερμανικό κράτος επίσης, του παρείχε το δικαίωμα άσκησης του επαγγέλματος εντός Γερμανίας.
Επέστρεψε και εργάστηκε αρχικά το 1914 ως υποβοηθός, βοηθός και επιμελητής του Εργαστηρίου Οργανικής Χημείας του Πανεπιστημίου Αθηνών. Το 1924 εξελέγη έκτακτος και το 1936 τακτικός καθηγητής Τροφιμολογίας στο Πανεπιστήμιο της Αθήνας. Μεταξύ 1941 και 1943 καθώς και 1957 και 1958, διετέλεσε κοσμήτορας της Σχολής Θετικών Επιστημών του Πανεπιστημίου Αθηνών. Ακόμη δίδαξε στην Ακαδημία Ρουσοπούλου και στη Σχολή Αξιωματικών Χωροφυλακής.
Ήταν μέλος του συμβουλίου της Κρατικής Χημικής Υπηρεσία, του Ανωτάτου Υγειονομικού Συμβουλίου, πρόεδρος του Πατριωτικού Ιδρύματος Κοινωνικής Πρόνοιας και Αντιλήψεως (ΠΙΚΠΑ), καθώς και σύμβουλος στα νοσοκομεία «Σωτηρία» και «Ελληνικού Ερυθρού Σταυρού». Το 1925 αντιπροσώπευσε την Ελλάδα στην Διεθνή Ένωση Εφαρμοσμένης Χημείας (Union Internationale de Chimie pure et apliquée). Συνέγραψε αρκετές επιστημονικές εργασίες σχετικές με την Χημεία και την τεχνολογία τροφίμων, καθώς και άρθρα στον τύπο, με σκοπό την ενημέρωση του πληθυσμού για τα τρόφιμα.
Ήταν μέλος της Μεγάλης Τεκτονικής Στοάς. Απεβίωσε στις 21 Δεκεμβρίου 1960 στην Αθήνα.
Υστεροβυζαντινή περίοδος
Η Υστεροβυζαντινή περίοδος ή Περίοδος των Παλαιολόγων είναι μια ιστορική περίοδος της Βυζαντινής Αυτοκρατορίας που ξεκινά το 1261, όταν η πρωτεύουσα Κωνσταντινούπολη, που ως τότε βρισκόταν υπό την κατοχή των Φράγκων, ανακαταλαμβάνεται από τον Μιχαήλ H΄ Παλαιολόγο. Η περίοδος λήγει με την άλωση της Κωνσταντινούπολης από τους Τούρκους το 1453. Η δυναστεία των Παλαιολόγων παραμένει στον θρόνο της αυτοκρατορίας ολόκληρο αυτό το διάστημα, στο οποίο παρατηρείται μια άνθηση και ανανέωση της βυζαντινής τέχνης και φιλοσοφίας με ιδιαίτερο χαρακτηριστικό την στροφή προς την κλασική αρχαιότητα.
Παρόλο που ήταν μια δύσκολη εποχή και η αυτοκρατορία έδινε αγώνα επιβίωσης, με τα οικονομικά της σε κακή κατάσταση, με εμφυλίους πολέμους και με σταδιακή συρρίκνωση της εδαφικής έκτασής της, η καλλιτεχνική και πνευματική δραστηριότητα παραδόξως γνώρισαν νέα άνθηση.
Παλαιολόγεια Αναγέννηση στον Μυστρά
Την περίοδο κατά την οποία στην Ιταλία ξεκίνησε η Αναγέννηση, ο βυζαντινός πολιτισμός έφτασε στον Μυστρά σε ιδιαίτερα επίπεδα ακμής και ωριμότητας. Καλλιτέχνες και πνευματικοί άνθρωποι συνέρεαν στην καστροπολιτεία και δημιουργούσαν τις προϋποθέσεις για μία μοναδική πνευματική αναγέννηση, κυρίως στην αγιογραφία, αλλά και στην αρχιτεκτονική.
Αυτή η Παλαιολόγεια Αναγέννηση, όπως ονομάστηκε, καλύπτει την τελευταία περίοδο της Βυζαντινής Αυτοκρατορίας, από το 13ο ως το 15ο αι. Εκδηλώθηκε σε εποχή πολιτικής παρακμής, παράλληλα με μία εντυπωσιακή άνθηση των άλλων τεχνών και των γραμμάτων. Χαρακτηριστικό της, μεταξύ άλλων, είναι η επιστροφή σε αξίες της κλασικής αρχαιότητας, η οποία εκφράζεται με νατουραλιστική αναπαράσταση του φυσικού κόσμου, αλλά και με αποτύπωση του συναισθηματικού κόσμου στις μορφές. Πρόκειται για ένα είδος "πνευματικού ρεαλισμού", όπου το ορθόδοξο ήθος αποτυπώνεται μέσα από τον παλμό της ζωής και την κίνηση. Χαρακτηριστικά είναι και ο πλούτος των χρωμάτων, η δύναμη του σχεδίου και η κατάκτηση της τρίτης διάστασης (του βάθους) στο τοπίο και στα κτήρια.
Η βραχύβια αυτή αναγέννηση της τέχνης έδωσε μερικές από τις σπουδαιότερες προσωπογραφίες και μνημειακές συνθέσεις της εποχής στον ελλαδικό χώρο αλλά και ευρύτερα στα Βαλκάνια. Στον Μυστρά υπάρχουν κορυφαία δείγματα αυτής της εκλεπτυσμένης και κομψής τέχνης, που κατάγονται κατευθείαν από τα καλύτερα πρότυπα της Κωνσταντινούπολης. Χαρακτηριστικές από αυτή την άποψη είναι συνθέσεις όπως "Ο άγγελος από τη Δευτέρα Παρουσία" στο νάρθηκα και "Οι άγγελοι του Χριστού εν δόξη" στο διακονικό της Μητρόπολης, "Οι άγγελοι-καρυάτιδες που κρατούν τη Δόξα του Χριστού" στο νοτιοδυτικό παρεκκλήσιο της Οδηγήτριας, "Η γέννηση του Χριστού", η "Βάπτιση", ο τρούλος με τον Παντοκράτορα και τους Προφήτες στη Μονή Παναγίας Περιβλέπτου, η "Βαϊοφόρος", η "Έγερση του Λαζάρου" και η "Γέννηση" στην Παντάνασσα.
Εξωτερικοί Σύνδεσμοι
Βυζαντινό & Χριστιανικό Μουσείο / Η παλαιολόγεια περίοδος: η τελευταία αναλαμπή του Βυζαντίου
Κατηγορία:Βυζαντινή ιστορία ανά περίοδο
Θάνατοι το 1997
Δεκέμβριος
Κατηγορία:1997
Ρόμπολο
Χρήσεις
Έχει πολύ γερό ξύλο που δεν σαπίζει και χρησιμοποιείται στην κατασκευή βαρελιών, στην επιπλοποιία, στην κατασκευή πολλών εργαλείων και σκευών κ.ά. Επιπλέον, το ρετσίνι που εκκρίνεται από το φλοιό του δέντρου θεωρείται, από τους παραδασόβιους πληθυσμούς, ότι έχει ιαματικές ιδιότητες.
Πηγές
κατηγορία:Πευκοειδή κατηγορία:Ευρωπαϊκή χλωρίδα Κατηγορία:Δέντρα
Μαουρίσιο Ζοσέ ντα Σιλβέιρα Τζούνιορ
Ο Μαουρίσιο Ζοσέ ντα Σιλβέιρα Ζούνιορ (Maurício José da Silveira Júnior, γεννημένος στις 21 Οκτωβρίου 1988 στο Σάο Ζοσέ ντος Κάμπος) είναι Βραζιλιάνος ποδοσφαιριστής που αγωνίζεται ως μέσος.
Βιογραφία
Ο Μαουρίτσιο γεννήθηκε στο Σάο Ζοσέ ντος Κάμπος, πόλη της πολιτείας του Σάο Πάολο στη Βραζιλία, στις 21 Οκτωβρίου του 1988. Έμαθε τα μυστικά του αθλήματος στην Κορίνθιανς, αλλά το 2006 σε ηλικία μόλις 18 ετών, η Φλουμινένσε τον απέκτησε και μάλιστα τον έριξε αμέσως στα βαθιά.
Στην πρώτη του επαγγελματική σεζόν μέτρησε 20 συμμετοχές και μοίρασε δύο ασίστ αφήνοντας υποσχέσεις για το μέλλον. Την επόμενη χρονιά ανέβηκε στους 33 αγώνες, ενώ πέτυχε και το πρώτο τέρμα της καριέρας του. Όλα έμοιαζαν ιδανικά. Και ξαφνικά τα δεδομένα άλλαξαν. Ο χρόνος του μειώθηκε και η λέξη εξέλιξη αντικαταστάθηκε με τη στασιμότητα. Κάτι που ο ίδιος σιχαινόταν. Γι’ αυτό και τις πρώτες μέρες του 2009 αποφάσισε να κάνει το μεγάλο βήμα.
Προσαρμόστηκε άμεσα κι έγινε ο ηγέτης της ομάδας. Έμεινε στο Γκρόζνι για πέντε σεζόν, φόρεσε συνολικά 197 φορές τη φανέλα της ομάδας, πέτυχε 33 γκολ και έγινε ένα από τα αγαπημένα παιδιά τόσο των φιλάθλων όσο και του προέδρου της ομάδας, Ραμζάν Καντίροφ. Μάλιστα, ενώ αρχικά είχε υπογράψει τριετές συμβόλαιο, το επέκτεινε για άλλα δύο χρόνια.
Τον Ιανουάριο του 2016 έκρινε πως ήρθε και πάλι η στιγμή για μία νέα σελίδα στην καριέρα του. Ήθελε κάτι μεγαλύτερο από την Τέρεκ. Κάτι όπως η Ζενίτ που του πρόσφερε την πρόκληση την οποία αναζητούσε.
Υπέγραψε αρχικά συμβόλαιο για έξι μήνες, αλλά μετά την ολοκλήρωσή του, οι άνθρωποι της ομάδας συμφώνησαν μαζί του για άλλα τρία χρόνια, καθώς ο Μιρτσέα Λoυτσέσκoυ εισηγήθηκε την παραμονή του στο ρόστερ.
Τη σεζόν 2016-17 αγωνίστηκε σε 27 παιχνίδια, πέτυχε δύο γκολ, ενώ έδωσε και μία ασίστ. Τον Ιούνιο του 2017 έλυσε κοινή συναίνεση το συμβόλαιο του με την Ζενίτ κι έπειτα από πολλές προσφορές που δέχθηκε από διάφορες ομάδες, επέλεξε τον ΠΑΟΚ ως τον επόμενο σταθμό της καριέρας του, μετά από πρόταση που του έκανε ο γιος του Μιρτσέα, Ραζβάν Λουτσέσκου. Στην ομάδα της Θεσσαλονίκης αποτέλεσε μία σταθερή επιλογή για την ενδεκάδα, ενώ συνολικά αγωνίστικε σε 27 αγώνες έχοντας 4 γκολ και 1 ασσίστ. Στο φινάλε της σεζόν στέφθηκε Κυπελλούχος Ελλάδας, όπου στον τελικό ο ΠΑΟΚ επικράτησε της ΑΕΚ με σκορ 2-0, με τον ίδιο να αγωνίζεται για 79', καθώς σε εκείνο το λεπτό αντίκρισε την κόκκινη κάρτα για δυνατό χτύπημα σε αντίπαλο παίκτη. Το αποτέλεσμα, όμως δεν άλλαξε και έτσι, ο Μαουρίσιο, κατέκτησε το τρόπαιο, την πρώτη χρονιά στην ομάδα της Θεσσαλονίκης. Την επόμενη χρονιά είχε πιο αναβαθμισμένο ρόλο και αποτέλεσε βασικό στέλεχος της ομάδας. Ωστόσο, ένας τραυματισμός στο γόνατο τον άφησε έξω μέχρι το τέλος της σεζόν. Μέχρι τον τραυματισμό του πρόλαβε να αγωνιστεί σε 32 αγώνες και να προσφέρει 5 γκολ και 3 ασσίστ. Στο φινάλε της σεζόν, πανηγύρισε την κατάκτηση του πρωταθλήματος καθώς και του κυπέλλου, κάνοντας το νταμπλ με την ομάδα του ΠΑΟΚ.
Διεθνής
Ο Μαουρίσιο δήλωσε πως θα ήθελε να λάβει κλήση στην εθνική Ρωσίας. όπως επίσης είναι όνειρο του να παίξει στην Ειρήνη Πετρούπολης.
Διακρίσεις
Ατομικές
Άγκυρα (αποσαφήνιση)
Η λέξη Άγκυρα μπορεί να αναφέρεται:
Ενορίες του Αγίου Χριστόφορου και Νέβις
Ο Άγιος Χριστόφορος και Νέβις χωρίζεται σε 14 ενορίες(parishes,ενικός parish), από τις οποίες οι 9 βρίσκονται στον Άγιο Χριστόφορο και οι 5 στο Νέβις.
Ενορίες
250px|left|Ενορίες του Άγιου Χριστοφόρου και Νέβις
Νέβις
Κατηγορία:Γεωγραφία του Αγίου Χριστοφόρου και Νέβις
Μαλακοπή
Η λέξη Μαλακοπή χρησιμοποιείται για:
Πρωτάθλημα ποδοσφαίρου Αγίου Μαρίνου
Το πρωτάθλημα ποδοσφαίρου Σαν Μαρίνο (ιταλικά: Campionato Sammarinese di Calcio) είναι η σημαντικότερη ποδοσφαιρική διοργάνωση του Αγίου Μαρίνου. Ξεκίνησε το 1985. Τους περισσότερους τίτλους κατέχει η Τρε Φιόρι. Το πρωτάθλημα του Σαν Μαρίνο συγκαταλέγεται στα πιο αδύναμα πρωταθλήματα που συμμετέχουν στις διοργανώσεις της UEFA αφού το 2022 κατείχε την τελευταία θέση στην ειδική βαθμολογία της ΟΥΕΦΑ (55η).
Κανόνες
Οι ομάδες παίζουν εντός και εκτός έδρας αγώνες με τις αντίστοιχες που απαρτίζουν το Τζιρόνε τους και μια φορά με τις ομάδες από το άλλο Τζιρόνε.
Τίτλοι ανά έτος
-Τη σεζόν 2019-2020, το Πρωτάθλημα δεν ολοκληρώθηκε λόγω της πανδημίας του κορωνοϊού. Η Τρε Φιόρι, που είχε τους περισσότερους βαθμούς μέχρι την διακοπή, αναδείχθηκε πρωταθλήτρια και πήρε το εισιτήριο για τα προκριματικά του Τσάμπιονς Λιγκ.
Εξωτερικοί σύνδεσμοι
Κατηγορία:Πρωταθλήματα ποδοσφαίρου ανά χώρα Κατηγορία:Ανώτατα εθνικά ποδοσφαιρικά πρωταθλήματα Κατηγορία:Ποδόσφαιρο στον Άγιο Μαρίνο
Παλαιοχριστιανική περίοδος
Εξωτερικοί Σύνδεσμοι
Κατηγορία:Ιστορία του Χριστιανισμού Κατηγορία:Βυζαντινή ιστορία ανά περίοδο
Αεροστατική
Η αεροστατική είναι ο κλάδος της Φυσικής, και ειδικότερα της Μηχανικής, που πραγματεύεται τις μηχανικές ιδιότητες των αερίων όταν αυτά βρίσκονται σε ισορροπία.
Η αεροστατική εξετάζει κυρίως τις δυνάμεις που ασκούν τα αέρια επί οποιασδήποτε επιφάνειας με την οποία έρχονται σε επαφή, και οι οποίες προέχονται από το γεγονός ότι τα αέρια έχουν βάρος. Οι δυνάμεις αυτές είναι κατά διεύθυνση πάντοτε κάθετες στην εξεταζόμενη κάθε φορά επιφάνεια. Το πηλίκο της διαίρεσης της ασκούμενης δύναμης από ένα αέριο δια του εμβαδού της επιφάνειας επί της οποίας αυτή ενεργεί κάθετα, ονομάζεται πίεση.
Όμως οι δυνάμεις αυτές, των αερίων που βρίσκονται σε ισορροπία, δεν ασκούνται μόνο στα τοιχώματα των δοχείων μέσα στα οποία περιέχονται, αλλά και επί των σωμάτων που βρίσκονται μέσα στη μάζα αυτών, όπου και πάλι ασκούνται κάθετα και η πίεση αυτών υπολογίζεται ομοίως, δηλαδή δια της διαίρεσης της δύναμης δια του εμβαδού της επιφανείας.
Η εντός της μάζας ηρεμούντος αερίου αεροστατική πίεση είναι σταθερή επί του αυτού πάντα οριζοντίου επιπέδου, μεταβαλλόμενη μόνο καθ΄ ύψος, όπου και είναι μικρότερη όσο μικρότερο είναι και το ύψος της αερίου μάζας. Τούτο οφείλεται στο γεγονός ότι τα υπερκείμενα στρώματα του αερίου εκ του βάρους των πιέζουν τα υποκείμενα. Επειδή όμως τα αέρια γενικώς παρουσιάζουν μικρό βάρος η καθ΄ ύψους αυτή μεταβολή της πίεσης δεν είναι πολύ μεγάλη. Ιδιαίτερη όμως σημασία έχει η ατμοσφαιρική πίεση όπου στο ύψος της επιφάνειας της θαλάσσης είναι ίση περίπου με 1 χιλιόγραμμο ανά τετραγωνικό εκατοστό και λέγεται πίεση μιας ατμόσφαιρας.
Δείτε επίσης
Αεροστατικη Αεροστατικη
Κύπελλο Κυπελλούχων Ευρώπης καλαθοσφαίρισης ανδρών 1983-84
Το Κύπελλο Κυπελλούχων ομάδων Ευρώπης καλαθοσφαίρισης ανδρών της περιόδου 1983-84 ήταν η δέκατη όγδοη κατά σειρά διασυλλογική διοργάνωση αυτού του θεσμού. Στον Τελικό της, που διεξήχθη στην Οστάνδη του Βελγίου, αναμετρήθηκαν η ισπανική Ρεάλ Μαδρίτης (φιναλίστ και το 1982), με την ιταλική Σίμακ Μιλάνο που μετρούσε ήδη τρία τρόπαια στη διοργάνωση (δυο σαν "Σίμενταλ" στα 1971 και 1972 και ένα σαν "Τσιντσάνο" το 1976).
Στα ημιτελικά είχαν φθάσει η Τσιμπόνα του Ζάγκρεμπ που αντιμετώπισε ανεπιτυχώς τους ισπανούς και η Σκαβολίνι του Πέζαρο που αποκλείσθηκε από το Μιλάνο.
Στους προημιτελικούς έγιναν "μάχες", ιδιαίτερα στον 1ο όμιλο, όπου ισοβάθμισαν στην κορυφή και οι τέσσερις συμμετέχοντες, με τους Σίμακ, Τσιμπόνα να προχωρούν και τους Ζατούρν" Κολονίας του Κλάους Ζάντερ και Σαουθάμπτον να μένουν εκτός. Στον άλλο όμιλο, ο ΠΑΟ του Μιχ. Κυρίτση ήταν η μόνη ομάδα που νίκησε τη Ρεάλ, αλλά τερμάτισε τρίτος πίσω από τη δεύτερη Σκαβολίνι, ενώ τέταρτη ήταν η τότε τσεχοσλοβακική Πάρντουμπιτσε Ρούντα Χβέζντα'' του μεγάλου Στάνισλαβ Κρόπιλακ.
Διαδικασία διεξαγωγής
Στη διοργάνωση πήραν μέρος 24 ομάδες, πέντε περισσότερες από ότι την προηγούμενη περίοδο. Παίχθηκε μια προκριματική φάση και στη συνέχεια μια φάση των 12 (6 ζεύγη), από όπου προέκυψαν οι 8 ομάδες των προημιτελικών. Οι νικήτριες των δυο ημιτελικών (όπου οι πρώτοι των ομίλων έπαιξαν τη ρεβάνς στις έδρες τους) αποτέλεσαν το ζευγάρι του (απλού) Τελικού αγώνα.
1ος γύρος (Προκριματική φάση)
Έγιναν δέκα διπλές αναμετρήσεις που οδήγησαν εκτός της συνέχειας τις Φενερμπαχτσέ Ιστάνμπουλ, Ατλέτικο Κελούζ (Πορτογαλία), Αχιλλέα Καϊμακλίου Λευκωσίας, Χατράνς/Χαακσμπέργκεν Τονέγκο (Ολλανδία), MAFC, Αλ Ζαμαλέκ Κάιρο, Χαποέλ Τελ Αβίβ, Χάγκεμπυ Νόρκεπινγκ (Σουηδία), Λέφσκι Σπαρτάκ Σόφιας και "Σκόβλουντε (Δανία).
2ος γύρος (Φάση των 12)
Εδώ, το παιχνίδι έχασαν έξι ακόμη σύλλογοι: Η αυστριακή Βιένα UBSC, η Μονακό AS, η ελβετική Βεβέ Μπασκέτ, η Μακάμπι Βρυξελλών, η Στεάουα Βουκουρεστίου και η Τούρκου Πίλοσετ NMKY από τη Φινλανδία.
Τελικός
Στο ημίχρονο του μεγάλου Τελικού, η Σίμακ του Νταν Πίτερσον κατάφερε να βρίσκεται μπροστά στο σκορ με 4 πόντους (34-38).
Ωστόσο, στην επανάληψη οι ισπανοί του "Λόλο" Σάινθ ανέκαμψαν και τελικά πήραν, με δραματικό τρόπο, τη νίκη (82-81), κατακτόντας έτσι το πρώτο τους τρόπαιο στο θεσμό του Κυπελλούχων. Μάλιστα, και για την επόμενη διετία η κυριαρχία των ομάδων της Ιβηρικής χερσονήσου θα είναι απόλυτη.
Οι συνθέσεις.
Πηγές
1983 1984 Κυπελλο Κυπελλουχων Ευρωπης Κυπελλο Κυπελλουχων Ευρωπης
Εκλογική περιφέρεια Σερρών
Διαίρεση και ιστορικά στοιχεία
Υπάγεται στην Περιφέρεια Κεντρικής Μακεδονίας και αριθμεί 225.080 εγγεγραμμένους ψηφοφόρους σύμφωνα με τους εκλογικούς καταλόγους του 2023. Εκλέγει έξι βουλευτές στο Ελληνικό Κοινοβούλιο. Από το 1974 έως το 1993 η περιφέρεια Σερρών έδινε 8 έδρες στο Ελληνικό Κοινοβούλιο. Στη συνέχεια μετατράπηκε σε 7εδρική περιοχή (1996 - 2012) και γνώρισε και νέα μείωση στις 6 έδρες από τις εκλογές του 2015. Από τις εκλογές του 2023 εκλέγει 5 βουλευτές.
Διαιρείται σε 7 δήμους βάσει της τρέχουσας διοικητικής διαίρεσης της Ελλάδας (που διαμορφώθηκε με το μεταρρυθμιστικό Πρόγραμμα «Καλλικράτης» (3852/2010) το οποίο είναι σε ισχύ από την 1η Ιανουαρίου 2011) οι οποίοι είναι οι ακόλουθοι:
Βουλευτικές εκλογές
Στον πίνακα περιλαμβάνονται τα αποτελέσματα των βουλευτικών εκλογών από το 1996 στον Νομό Σερρών. Συγκεκριμένα παρουσιάζονται ο αριθμός ψήφων και το ποσοστό που συγκέντρωσαν τα πέντε πρώτα κόμματα στην περιφέρεια, καθώς και ο αριθμός των εδρών που εξασφάλισαν σε παρένθεση.
Ευρωεκλογές
Στον πίνακα περιλαμβάνονται τα αποτελέσματα των εκλογών για το Ευρωπαϊκό Κοινοβούλιο από το 1999 στον Νομό Σερρών. Συγκεκριμένα παρουσιάζονται ο αριθμός ψήφων και το ποσοστό που συγκέντρωσαν τα πέντε πρώτα κόμματα στην περιφέρεια.
360 Κάρλοβα
Η Κάρλοβα (Carlova) είναι πολύ μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,48. Ανακαλύφθηκε το 1893 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια.
Φυσικά χαρακτηριστικά
Η διάμετρος της Κάρλοβας υπολογίσθηκε σε 115,8 χιλιόμετρα (από δεδομένα του IRAS), ενώ η μάζα της εκτιμάται σε 1,62 τετράκις εκατομμύριο τόνους για μέση πυκνότητα 2 gr/cm³. Ο φασματικός τύπος της είναι C (ανθρακούχος), ενώ το άλβεδό της είναι 0,053 (από δεδομένα του IRAS). Η Κάρλοβα περιστρέφεται γύρω από τον εαυτό της μία φορά κάθε 6 ώρες και 11 λεπτά. Η μέση θερμοκρασία στην επιφάνειά της εκτιμάται σε 110 περίπου βαθμούς Κελσίου κάτω από το μηδέν.
Εξωτερικοί σύνδεσμοι
Καρλοβα
Ναρκωτικό
thumb|200px|Μπουκάλι φαρμακευτικής ηρωίνης από το 1919 Ο όρος ναρκωτικό πιστεύεται ότι προήλθε από τον Γαληνό για να περιγράψει τις δραστικές ουσίες οι οποίες, όταν λαμβάνονται από τον άνθρωπο, μουδιάζουν ή νεκρώνουν το σώμα, προκαλώντας απώλεια αισθήσεων ή παράλυση. Ο όρος νάρκωση χρησιμοποιήθηκε αρχικά από τον Ιπποκράτη για τη διαδικασία ή την κατάσταση της έλλειψης αισθήσεων. Ο Γαληνός ανέφερε τη ρίζα μανδραγόρα, τους σπόρους του φυτού altercus και το χυμό παπαρούνας (όπιο) σαν βασικά παραδείγματα.
Στο νομικό πλαίσιο των ΗΠΑ, η λέξη ναρκωτικό αναφέρεται στο όπιο, τα παράγωγά του και τα ημισυνθετικά ή πλήρως συνθετικά υποκατάστατά τους «καθώς και στην κοκαΐνη και τα φύλλα κόκας», τα οποία αν και έχουν κατηγοριοποιηθεί ως ναρκωτικά σε σχετικό νόμο των ΗΠΑ (Controlled Substances Act), από χημικής άποψης δεν είναι ναρκωτικά. Πολλοί εκπρόσωποι του νόμου στις ΗΠΑ χρησιμοποιούν ανακριβώς τη λέξη «ναρκωτικό» (drug) για να αναφερθούν σε οποιοδήποτε παράνομο φάρμακο ή παράνομα αποκτημένο φάρμακο. Επειδή ο όρος χρησιμοποιείται συχνά με ευρύτερη έννοια, ανακριβώς και εκτός ιατρικού περιεχομένου, κάτι που είναι λογικό να συμβαίνει στον τελικό χρήστη, οι περισσότεροι επαγγελματίες του ιατρικού χώρου προτιμούν τον πιο ακριβή όρο «οπιοειδή» (opioids), ο οποίος αναφέρεται σε φυσικές, ημι-συνθετικές και συνθετικές ουσίες, οι οποίες συμπεριφέρονται φαρμακολογικά όπως η μορφίνη, το κύριο ενεργό συστατικό του φυσικού οπίου.
Χορήγηση
Τα ναρκωτικά μπορούν να χορηγηθούν με διάφορους τρόπους. Στα πλαίσια ιατρικής χρήσης λαμβάνονται στοματικά, επιδερμικά (τσιρότα), σε ενέσιμη μορφή ή ως υπόθετα. Στα πλαίσια ψυχαγωγικής χρήσης λαμβάνονται στοματικά, επίσης σε μορφή καπνού, ρινικά σε μορφή σκόνης, ενέσιμα (υποδόρια ή ενδοφλέβια), ανάλογα με την εκάστοτε ουσία. (Η ψυχαγωγική χρήση υποθέτων δεν είναι συνήθης).
Αποτελέσματα
Τα αποτελέσματα της χρήσης ναρκωτικών εξαρτώνται κυρίως από τη δόση, τον τρόπο χορήγησης, προηγούμενη έκθεση στην ουσία και τις προσδοκίες του χρήστη. Εκτός από την χρήση τους σε κλινικό περιβάλλον για την αντιμετώπιση του πόνου, του βήχα και της οξείας διάρροιας, τα ναρκωτικά προκαλούν μια γενική αίσθηση ευφορίας και μειώνουν την ένταση, το άγχος και την επιθετικότητα. Αυτά τα αποτελέσματα είναι χρήσιμα σε ένα θεραπευτικό πλαίσιο και συνεισφέρουν στη διάδοσή τους ως ψυχαγωγικά φάρμακα, καθώς και στην πρόκληση εθισμού.
Η χρήση ναρκωτικών συνδέεται συχνά με ποικιλία παρενεργειών, οι οποίες περιλαμβάνουν ζάλη, κνησμό, αϋπνία, αδυναμία συγκέντρωσης, απάθεια, μειωμένη φυσική δραστηριότητα, συστολή ή διαστολή της κόρης αναλόγως της χορηγούμενης ουσίας, διαστολή των υποδόριων αιμοφόρων αγγείων, με αποτέλεσμα κοκκίνισμα του προσώπου και του λαιμού, δυσκοιλιότητα, ναυτία, εμετό και, κυρίως, καταστολή της αναπνευστικής λειτουργίας. Καθώς η δόση αυξάνεται, τα υποκειμενικά, αναλγητικά και τοξικά αποτελέσματα γίνονται πιο έντονα. Εκτός από περιπτώσεις οξείας επιρροής των ουσιών, δεν υπάρχει απώλεια ελέγχου των κινήσεων ή ακατάληπτος λόγος, όπως συμβαίνει με πολλές αντικαταθλιπτικές ουσίες, όπως το αλκοόλ και τα βαρβιτουρικά.
Κίνδυνοι
Ανάμεσα στους κινδύνους της απρόσεκτης ή υπερβολικής χρήσης ναρκωτικών είναι ο αυξανόμενος κίνδυνος μολύνσεων, ασθενειών και θανάτου από υπερβολική δόση. Οι πιο συχνές ιατρικές επιπλοκές ανάμεσα στους ψυχαγωγικούς χρήστες ναρκωτικών οφείλονται κυρίως στις μη στείρες διαδικασίες χορήγησης. Πυώδεις μολύνσεις σε δέρμα, πνεύμονες και εγκέφαλο, ενδοκαρδίτιδα, ηπατίτιδα και AIDS, είναι από τις επιπλοκές που συναντώνται συχνά σε άτομα τα οποία μοιράζονται σύριγγες ή αναπνέουν το ναρκωτικό. Γίνεται εκτεταμένη συζήτηση σχετικά με τους κινδύνους από τις ουσίες που χρησιμοποιούνται στην αραίωση των ναρκωτικών που πωλούνται στους δρόμους, π.χ. τριμμένο γυαλί, ταλκ, ποντικοφάρμακο, απορρυπαντικές σκόνες και άλλες διαλυτικές ουσίες. Καθώς δεν υπάρχει απλός τρόπος για να καθοριστεί η καθαρότητα ενός ναρκωτικού που πωλείται στο δρόμο, τα αποτελέσματα της χρήσης του είναι απρόβλεπτα. Παρόλα αυτά μέσω της ενδοφλέβιας διαδικασίας χορήγησης κάποιων ουσιών που είναι δυνατόν να ληφθούν έτσι, θεωρείται πως το μεγαλύτερο ποσοστό των ξένων ουσιών που περιέχονται στη συγκεκριμένη ποσότητα, διαλύονται ή αποβάλλονται στο σημείο βρασμού του εκάστοτε διαλύματος. Δεν είναι γνωστές έρευνες που να κατηγοριοποιούν συνδυασμούς ουσιών και ανάλογα αποτελέσματα.
Νομοθεσία
Πολλές χώρες στην Ευρώπη κινήθηκαν τις τελευταίες δεκαετίες στη νομιμοποίηση υπό όρους κάποιων ουσιών. Στην Ελβετία, η φιλελεύθερη κυβερνητική πολιτική περί ναρκωτικών, που περιλαμβάνει και διανομή ηρωίνης από το κράτος, συνάντησε τη στήριξη των ψηφοφόρων σε διπλό δημοψήφισμα που έγινε στις 28 Σεπτεμβρίου του 1997. Περίπου το 71% των ψηφοφόρων απέρριψαν την πρόταση «Νεολαία χωρίς ναρκωτικά», που θα περιόριζε τη χρήση ναρκωτικών στη χώρα.
Εξωτερικοί σύνδεσμοι
Κατηγορία:Ψυχοτρόπες ουσίες Κατηγορία:Εθισμοί Κατηγορία:Οπιοειδή
Πύργος Απολλωνίας
Ο Πύργος της Απολλωνίας ή Πύργος των Ελευθερών βρίσκεται σε παραλιακό λόφο 27 χιλιόμετρα ανατολικά των εκβολών του ποταμού Στρυμόνα στο Θρακικό Πέλαγος. Ο μικρός οικισμός του Πύργου, περίπου 700 μ. βορειοανατολικά του πύργου, πήρε το όνομά του από το κτίριο.
Τοποθεσία και περιγραφή
Ο πύργος χρονολογείται στην ύστερη βυζαντινή περίοδο, τον 14ο αιώνα. Βρίσκεται νότια του δρόμου Θεσσαλονίκης - Καβάλας (Εθνική Οδός 2 ), σε έναν χαμηλό χωμάτινο λόφο. Ο τόπος του παρέχει εξαιρετική επόπτευση της ακτής μεταξύ των εκβολών του ποταμού Στρυμόνα στα δυτικά και του κόλπου των Ελευθερών στα ανατολικά, δηλαδή μεταξύ των δύο βυζαντινών οχυρωμένων πόλεων της Χρυσόπολης και της Ανακτορόπολης.
Ο πύργος περιβάλλεται από ένα τετράγωνο περίβολο, με τη νότια πλευρά να χωρίζεται σε τρεις μικρότερους τοίχους. Είναι κατασκευασμένο από πέτρα και με τείχους πάχους 1,2 με 2,35 μέτρων. Μια σκάλα στο νοτιοανατολικό τείχος οδήγησε στον περίδρομο. Ίχνη κτιρίων φαίνονται στο εσωτερικό του περίβολου καθώς και στο εξωτερικό της βόρειας πλευράς του. Ο ίδιος ο πύργος βρίσκεται στη βορειοανατολική γωνία του περιβόλου, με τα βόρεια και ανατολικά τείχη του τελευταίου να συνδέονται απευθείας με αυτό. Ο πύργος είναι τετράγωνος, με διαστάσεις 11 επί 12 μέτρα, και χτισμένος με προσεγμένη τοιχοποιία από τραχιές πέτρες, με πολλαπλά ή μεμονωμένα τούβλα στις κατακόρυφες και οριζόντιες αρθρώσεις, και με πελεκητούς λίθους στις γωνίες. Οι ζώνες τεσσάρων σειρών τούβλων υποδηλώνουν τα επίπεδα του δεύτερου και τρίτου ορόφου.
Ο πύργος σώζεται σε καλό βαθμό. Η είσοδος του είναι 2 μέτρα πάνω από το έδαφος και βλέπει νότια προς τη θάλασσα. Ως εκ τούτου, ο πύργος περιλαμβάνει τον όροφο εισόδου, ένα ισόγειο από κάτω ως υπόγειο, και τρεις επιπλέον ορόφους παραπάνω. Το υπόγειο, ο πρώτος (είσοδος) και ο δεύτερος όροφος χωρίστηκαν με ξύλινα δάπεδα, όπως φαίνεται από τις σωζόμενες θήκες των δοκών, ενώ ο δεύτερος και ο τρίτος από έναν πέτρινο θόλο, υποστηριζόμενο από σφαιρικά τρίγωνα. Ο τρίτος και ο τέταρτος όροφος πιθανότατα χωρίζονταν από ξύλινο πάτωμα. Η οροφή του τέταρτου ορόφου είναι τοξωτή, στηρίζοντας την οροφή με τα στηθαία, τα οποία δεν σώζονται. Στον ανατολικό τοίχο του δαπέδου υπάρχουν δύο κόγχες, μέρος του παρεκκλησίου του πύργου. Μια πέτρινη θολωτή σκάλα που ξεκινά απέναντι από την είσοδο του πύργου στη βόρεια πλευρά του πύργου, συνδέει τους τρεις πρώτους ορόφους, ενώ ο τέταρτος όροφος είχε πρόσβαση από μια ξύλινη σκάλα, όπως συνέβη πιθανώς για το υπόγειο. Ο πύργος διαθέτει μεγάλα τοξωτά παράθυρα σε όλες τις πλευρές, καθώς και δύο φωτιστικές θυρίδες, και καταχύστρες στη βόρεια και νότια πλευρά.
Το όνομά του είναι πιθανώς λανθασμένο, που οφείλεται στη σύγχυση σχετικά με την τοποθεσία της αρχαίας πόλης της Απολλωνίας.
Παραπομπές
Κατηγορία:Μεσαιωνική Μακεδονία Κατηγορία:Βυζαντινές οχυρώσεις στην Ελλάδα Κατηγορία:Πύργοι στην Ελλάδα Κατηγορία:Δήμος Παγγαίου
Σταματαίικα Αργολίδας
Το χωριό Σταματαίικα βρίσκεται στους πρόποδες του όρους Αραχναίο στην Αργολίδα. Το όνομά του το πήρε από τους πρώτους κατοίκους που κατοίκησαν εκεί περίπου το 1815, με το όνομα Σταματόπουλος που κατέβηκαν από τα ορεινά μέρη της Αρκαδίας και ειδικότερα από το χωριά Λεβίδι και Καρδαρά. Έχει 450 μέτρα υψόμετρο, και οι λιγοστοί κάτοικοι που ζουν εκεί, ασχολούνται με την κτηνοτροφία και την καλλιέργεια ελαιώνων για παραγωγή λαδιού. Η ποιότητα του λαδιού είναι μοναδική λόγω του ότι οι παραγωγοί δε ραντίζουν καθόλου με αγροτικά φάρμακα και αντί λιπασμάτων χρησιμοποιούν κοπριά από τα ζώα.
Παγκόσμιο Κύπελλο Ποδοσφαίρου Ενόπλων 1993
Το 35ο Παγκόσμιο Κύπελλο Ποδοσφαίρου Ενόπλων (ΣΙΣΜ) (τελική φάση) διεξήχθη στο Μαρόκο, στις πόλεις Καζαμπλάνκα, Ραμπάτ και Κενίτρα, τον Ιούνιο του 1993. Νικήτρια αναδείχθηκε η Αίγυπτος.
Χώρες που μετείχαν
Στην τελική φάση προκρίθηκαν 9 χώρες, έπειτα από προκριματικούς αγώνες (συνολικά έλαβαν μέρος 12 χώρες). Οι χώρες που προκρίθηκαν και όσα ματς είναι γνωστά από την προκριματική φάση έχουν ως εξής: